stanford-oval/wikipedia huggingface dataset:
ชวัลน์ จันทร์ทรัพย์
ประวัติ

ชวัลน์ จันทร์ทรัพย์ ชื่อเล่น เกม เริ่มเข้าสู่วงการบันเทิงจากผู้จัดการส่วนตัวดาราโดยบังเอิญ และได้ชักชวนให้เขามาเริ่มงานนายแบบและถ่ายโฆษณา เจ้าตัวก็สนใจงานด้านนี้ จึงได้เริ่มเข้าสู่วงการบันเทิง โดยไม่ทิ้งธุรกิจส่วนตัว จากนั้น เขาก็เริ่มเป็นที่รู้จักมากขึ้น จากการได้รับตำแหน่ง The Best of 4 Men Intrend  Man of the Year 2009 ของ เดอะมอลล์ กรุ๊ป และได้เริ่มงานละครครั้งแรก ในเรื่อง หัวใจอุ่นรัก ทางช่อง 3 เมื่อปี พ.ศ. 2553 นอกจากนี้ยังมีงานพิธีกรรายการต่าง ๆ เช่น สีสันบันเทิงสด อีกด้วย ด้านประวัติการศึกษา เกม มีดีกรีเป็นถึงนักเรียนนอก โดยเรียนจบชั้นมัธยมศึกษา จาก Hamilton and Alexandra College ประเทศออสเตรเลีย จากนั้นจึงได้กลับมาเมืองไทย และศึกษาระดับปริญญาตรี ที่คณะนิติศาสตร์ มหาวิทยาลัยอัสสัมชัญ โดยได้เริ่มทำธุรกิจตั้งแต่เรียน ปี 2 เมื่อเรียนจบการศึกษา ก็ได้ศึกษาต่อระดับปริญญาโท ที่คณะนิติศาสตร์ ภาคอินเตอร์ มหาวิทยาลัยธรรมศาสตร์ และระดับปริญญาเอก ปรัชญญาดุษฎีบัณฑิต (สาขาวิชาการเมือง)Ph.D.Politics คณะรัฐศาสตร์ มหาวิทยาลัยรามคำแหง
 นอกจากที่ เกมเคยผ่านผลงานละคร แรงเงา ออกอากาศทุกวัน จันทร์-อังคาร เวลา 20.25 น. ทางช่อง 3 ที่ฮิตไปทั่วบ้านทั่วเมือง ยังรับหน้าที่เป็นพิธีกรรายการ ASEAN JOURNEY (สวัสดีอาเซียน) ทาง NBT 2HD ออกอากาศทุกวันอาทิตย์ 21.00 - 21.25 น.
 ต่อมา เกมได้เซ็นสัญญาเป็นนักแสดงสังกัดช่อง 7 เอชดี และประเดิมด้วยละคร เรื่อง หมอรัก...หมอเพลง เป็นเรื่องแรก จนกระทั่งเป็นผู้ประกาศข่าวของช่อง 7 เอชดี และ เนชั่นทีวี ปัจจุบันย้ายไปสังกัด ทีเอ็นเอ็น ช่อง 16
การศึกษา

มัธยม​ศึกษา​ โรงเรียน​ Hamilton and Alexradra College ประเทศออสเตรเลีย
ปริญญาตรี​ นิติศาสตร์บัณฑิต​ (เกียรติ​นิยม​ดี) มหาวิทยาลัย​อัสสัมชัญ
ปริญญาโท​ นิติศาสตร์​มหาบัณฑิต​กฎหมาย​ธุรกิจ​ระหว่าง​ประเทศ​ มหาวิทยาลัย​ธรรมศาสตร์​
ปริญญา​เอก ปรัชญาดุษฎีบัณฑิต​ (สาขาวิชาการเมือง) รัฐศาสตร์​ มหาวิทยาลัย​รามคำแหง
ผลงาน

ผู้ประกาศข่าวรายการ TNN ข่าวเช้า คู่กับ รวิฌา ทังสุบุตร และ วรุณวรรณ วราสินธุ์ วันจันทร์ - วันเสาร์ เวลา 07:00 - 09:00 น. ทางทีเอ็นเอ็น ช่อง 16
ผลงาน > ผลงานข่าวในอดีต

ผู้ประกาศข่าวรายการ เช้านี้...ที่หมอชิต ทางช่อง 7 HD (5 กุมภาพันธ์ 2561 - 25 กุมภาพันธ์ 2563)
ผู้ประกาศข่าวรายการ เจาะประเด็นข่าวค่ำ ทางช่อง 7 HD (4 มิถุนายน 2561 -  กุมภาพันธ์ 2563)
ผู้ประกาศข่าวรายการ เคาะข่าวสุดสัปดาห์ ทางช่อง 7 HD
ผู้ประกาศข่าวรายการ ข่าวเด็ด 7 สี ทางช่อง 7 HD
ผู้ประกาศข่าวรายการ คิดต่างฟังรอบด้าน ทางช่องเนชั่นทีวี
ผู้ประกาศข่าวรายการ ข่าวข้นคนข่าว ทางช่องเนชั่นทีวี
ผู้ประกาศข่าวรายการ เนชั่น ทันข่าวเที่ยง ทางช่องเนชั่นทีวี
ผู้ประกาศข่าวรายการ TNN ข่าวเย็น ทางช่องทีเอ็นเอ็น 16
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 3
| ปี | เรื่อง | บทบาท |
| --- | --- | --- |
| พ.ศ. 2555 | แรงเงา | ณัฐดนัย (ดนัย) (รับเชิญ) |
| พ.ศ. 2556 | ทองเนื้อเก้า | คนขับรถ (สามีของลำยอง) (รับเชิญ) |
ละครโทรทัศน์ทั้งหมดด้านล่างนี้ออกอากาศทางช่อง 7
| ปี | เรื่อง | บทบาท |
| --- | --- | --- |
| พ.ศ. 2556 | หมอรัก...หมอเพลง (ละครซิทคอม) | พรเทพ (รับเชิญ) |
| พ.ศ. 2556 | ยมบาลเจ้าขา | เตชิต (รับเชิญ) |
| พ.ศ. 2556 | คือหัตถาครองพิภพ | ศุกล |
| พ.ศ. 2557 | สะใภ้หัวแดง | กมลกัลย์ นิมิตภูวนาถ |
| พ.ศ. 2557 | แหม่มจ๋า | นายแพทย์ศิระ |
| พ.ศ. 2557 | หัวใจเถื่อน | วาริน รัตนพงษ์ |
| พ.ศ. 2557 | ลูกผู้ชายพันธุ์ดี | ซัน |
แหล่งข้อมูลอื่น

↑  https://www.banmuang.co.th/news/entertain/102080
http://news.ch7.com/newscaster/211619 เก็บถาวร 2017-07-08 ที่ เวย์แบ็กแมชชีน
https://www.facebook.com/Chawannan เฟซบุ๊กส่วนตัว
จังหัน

จังหัน  หมายถึง ข้าว, อาหาร, ของขบเคี้ยว เป็นคำโบราณที่ใช้กับพระสงฆ์ ปกติใช้เป็นคำเรียกรวมอาหารทั้งคาวหวาน ผลไม้ และของขบฉันทุกชนิดที่จัดไว้สำหรับพระสงฆ์โดยเฉพาะ เช่นใช้คำพูดว่า "พระท่านกำลังฉันจังหันอยู่"
โดยรวมแล้ว ฉันจังหันคือรับประทานอาหารนั่นเอง ความจริงคำว่าจังหันเป็นคำที่แปลความหมายมาจากคำว่า "ภัต" หรือ "ภัตตาหาร" แต่ในปัจจุบันไม่นิยมใช้จังหัน แต่ใช้คำว่า "ภัตตาหาร" แทน เช่นคำพูดที่ว่า "ข้าพเจ้าทั้งหลายขอถวายภัตตาหารกับของที่เป็นบริวารทั้งหลายเหล่านี้แด่พระสงฆ์"
ดิจิมอน

| ดิจิมอน |
| --- | --- |
โลโก้ภาษาอังกฤษของ ดิจิมอน
สร้างโดย: อากิโยชิ ฮงโงะ บันได โทเอแอนิเมชัน
งานต้นฉบับ: ดิจิมอนเพนดูลั่ม (1997)
สื่อสิ่งพิมพ์
การ์ตูน: ดูข้างล่าง
ภาพยนตร์และโทรทัศน์
ภาพยนตร์: ดูข้างล่าง
ละครโทรทัศน์: ดูข้างล่าง
เกม
ดั้งเดิม: ดูข้างล่าง
วิดีโอเกม: ดูข้างล่าง
เบ็ดเตล็ด
ของเล่น: D-Arts S.H. Figuarts บันได
ดิจิมอน (ญี่ปุ่น: デジモン; โรมาจิ: dejimon; ทับศัพท์: Digimon) หรือชื่อเต็ม ดิจิตอลมอนสเตอร์ (ญี่ปุ่น: デジタルモンスター; โรมาจิ: dejitaru monsutā; ทับศัพท์: Digital Monster) เป็นสินค้าของเล่นสัตว์ประหลาดดิจิตอล ผู้พัฒนาและสร้างคือบริษัท วิซ ตั้งแต่ปี ค.ศ. 1996 และได้ถูกผลิตสินค้าเป็นเกมของเล่นโดยบริษัทบันได เมื่อวันที 26 มิถุนายน ค.ศ. 1997
ประวัติ

จากสินค้าของเล่นประเภทเกมพกพาอย่างทามาก็อตจิประสบความสำเร็จ จึงได้นำพัฒนาของเล่นนี้มาใช้โดยมีการนำเทคนิคเชิงเดียวกับทามาก็อตจิมาใช้ซึ่งนั่นก็คือการเจริญเติบโตของสัตว์เลี้ยง แต่ได้เพิ่มส่วนของการต่อสู้ขึ้นมาเพื่อเจาะกลุ่มตลาดเด็กชายโดยใช้คอนเซปต์แรกคือ ทาทาคาอุทามาก็อตจิ (戦うたまごっち) โดยเป็นทามาก็อตจิสำหรับเด็กผู้ชายที่เลี้ยงแล้วต่อสู้ แต่ได้ปรับเปลี่ยนชื่อเป็นดิจิตอลมอนสเตอร์ อย่างไรก็ตามหลังจากการวางจำหน่ายในช่วงแรกยังไม่ได้เป็นที่นิยมอย่างมากในทันที แต่ผลที่ตามมาของสินค้าชุดต่อมาที่เปิดตัว กระแสความนิยมค่อยๆ เพิ่มขึ้น โดยเฉพาะในกลุ่มนักเรียนระดับประถมศึกษาและมัธยมศึกษาตอนต้น จนถึงได้จัดการแข่งขัน D-1 Grand Prix ทั่วทุกภูมิภาคของประเทศญี่ปุ่น โดยมีดิจิมังกี้ และ โวลเคโน โอตะ เป็นผู้ดูแล
นอกของเล่นเกมพกพาได้ถูกผลิตในรูปแบบต่างๆ ทั้งวิดีโอเกม, เทรดดิงการ์ดเกม จนกระทั่งในปี ค.ศ. 1999 ได้ถูกนำไปสร้างเป็นรูปแบบอนิเมะ จนได้รับความนิยมในประเทศ และได้ถูกนำไปฉายในต่างประเทศในระยะเวลาต่อมา
ผลงานเกี่ยวกับดิจิมอน > เกมแบบพกพา

เครื่องเกมดิจิมอน สามารถแบ่งออกได้เป็น 2 ประเภท ดังนี้
ในสื่ออื่น > อนิเมะ > อนิเมะทีวีซีรีส์

|  | ชื่อเรื่อง | ออกอากาศ | วันออกอากาศ | จำนวนตอน | ผู้กำกับ | ผู้เขียนบทหลัก | ดนครีประกอบ |
| --- | --- | --- | --- | --- | --- | --- | --- |
| 1 | ดิจิมอนแอดเวนเจอร์ | ฟูจิทีวี | 17 มีนาคม ค.ศ. 199926 มีนาคม ค.ศ. 2000 | 54 ตอน | ฮิโระยุกิ คาคุโด | ซาโตรุ นิชิโซโนะ | ทาคาโนริ อาริซาวะ |
| 2 | ดิจิมอนแอดเวนเจอร์ 02 | ฟูจิทีวี | 2 เมษายน ค.ศ. 200025 มีนาคม ค.ศ. 2001 | 50 ตอน | ฮิโระยุกิ คาคุโด | อัทสึชิ มาเอคาวะ เก็นคิ โยชิมุระ | ทาคาโนริ อาริซาวะ |
| 3 | ดิจิมอนเทมเมอร์ส | ฟูจิทีวี | 1 เมษายน ค.ศ. 200131 มีนาคม ค.ศ. 2002 | 51 ตอน | ยูคิโอะ ไคซาวะ | จิอากิ โคนากะ | ทาคาโนริ อาริซาวะ |
| 4 | ดิจิมอนฟรอนเทียร์ | ฟูจิทีวี | 7 กรกฎาคม ค.ศ. 200230 มีนาคม ค.ศ. 2003 | 50 ตอน | ยูคิโอะ ไคซาวะ | สุเคฮิโระ โทมิตะ | ทาคาโนริ อาริซาวะ |
| 5 | ดิจิมอนเซฟเวอร์ส | ฟูจิทีวี | 2 เมษายน ค.ศ. 200625 มีนาคม ค.ศ. 2007 | 48 ตอน | นาโอยูกิ อิโตะ | เรียวตะ ยามะกุจิ | เคย์อิจิ โอคุ |
| 6 | ดิจิมอนครอสวอร์ส | ทีวีอาซาฮิ | 6 กรกฎาคม ค.ศ. 20108 มีนาคม ค.ศ. 2011 | 30 ตอน | เท็ตสึยะ เอ็นโด | ริคุ ซันโจ | โคสุเกะ ยามาชิตะ |
| 6 | ดิจิมอนครอสวอร์ส เดธเจเนอรัลแห่งความมืดและอาณาจักรทั้ง 7 | ทีวีอาซาฮิ | 3 เมษายน25 กันยายน ค.ศ. 2011 | 24 ตอน | เท็ตสึยะ เอ็นโด | ริคุ ซันโจ | โคสุเกะ ยามาชิตะ |
| 6 | ดิจิมอนครอสวอร์ส เหล่านักล่าวัยเยาว์ผู้ข้ามเวลา | ทีวีอาซาฮิ | 2 ตุลาคม ค.ศ. 201125 มีนาคม ค.ศ. 2012 | 25 ตอน | ยูคิโอะ ไคซาวะ | ริคุ ซันโจ | โคสุเกะ ยามาชิตะ |
| 7 | ดิจิมอนยูนิเวิร์ส แอปพลิมอนสเตอร์ส | ทีวีโตเกียว | 1 ตุลาคม ค.ศ. 201630 กันยายน ค.ศ. 2017 | 52 ตอน | โก โคงะ | ยูอิจิ คาโต | โคทาโร่ นาคางาวะ |
| 8 | ดิจิมอนแอดเวนเจอร์: | ฟูจิทีวี | 5 เมษายน ค.ศ. 2020 26 กันยายน ค.ศ. 2021 | 67 ตอน | มิสึกะ มาซาโตะ | อัทสึฮิโระ โทมิโอกะ | โทชิฮิโกะ ซาฮาชิ |
| 9 | ดิจิมอนโกสต์เกม | ฟูจิทีวี | 3 ตุลาคม ค.ศ. 202126 มีนาคม ค.ศ. 2023 | 67 ตอน | มิสึกะ มาซาโตะ จิโอกะ คิมิโทชิ | โซโกะ มาซาชิ | โอทานิ โค |
แหล่งข้อมูลอื่น

Digimon Web | Digimon Ofiicial Website
Digimon Web Ofiicial ที่เอกซ์ (ทวิตเตอร์)
ชิน คาเมนไรเดอร์ โปรล็อก

ระวังสับสนกับ ภาพยนตร์ปี พ.ศ. 2566 ชิน มาสค์ไรเดอร์
ชิน คาเมนไรเดอร์ โปรล็อก (ญี่ปุ่น: 真・仮面ライダー 序章; โรมาจิ: Shin Kamen Raidā Purorōgu) เป็นออริจินัลวิดีโอที่มาจากละครโทรทัศน์โทคุซัทสึชุดมาสค์ไรเดอร์ วางจำหน่ายเมื่อวันที่ 20 กุมภาพันธ์ ค.ศ. 1992
ภาพรวม

เป็นผลงานที่อยู่ในช่วงฉลองครบรอบ 20 ปีมาสค์ไรเดอร์ แต่ว่าได้เปิดตัวในช่วง 21 ปีแทนซึ่งวันครบรอบ 20 ปีดั้งเดิมคือปี ค.ศ. 1991 แต่ทางบันไดในขณะนั้นได้กล่าวว่า ในปีที่แล้วเป็นช่วงฉลองครบรอบ 25 ปีของอุลตร้าแมนและเพื่อหลีกเลี่ยงความซ้ำซ้อน จึงต้องประกาศครบรอบ 20 ปีเป็นปีนี้แทน ซึ่งผลงานเรื่องนี้ห่างหายจากการถ่ายทำ คาเมนไรเดอร์ BLACK RX ที่สิ้นสุดออกอากาศเมื่อเดือนกันยายน ค.ศ. 1989 เป็นเวลา 2 ปี โดยเรื่องนี้บันไดเป็นผู้ออกทุนในการจัดจำหน่าย ลำดับที่ 11 โดยถูกจัดเป็นภาพยนตร์วิดีโอโดยเนื้อหาเป็นการนำเสนอเกี่ยวกับคาเมนไรเดอร์ที่แท้จริง
ภาพรวม > การสร้าง

โชทาโร อิชิโนโมริ กล่าวถึงผลงานเรื่องนี้ว่าเป็น คาเมนไรเดอร์หมายเลข 0 ที่แท้จริง ซึ่งก่อนหน้านี้เคยกล่าวถึง คาเมนไรเดอร์ BLACK ว่า คาเมนไรเดอร์หมายเลข 0 ที่มีจุดมุ่งหมายเพื่อกลับคืนสู่ต้นกำเนิด โดยเจ้าของต้นฉบับ อิชิโนโมริ ได้นำ คาเมนไรเดอร์หมายเลข 1 มาเป็นต้นแบบ แล้วเปรียบเทียบกับต้นไม้ว่าเป็นลำต้น ส่วนที่เหลือคือกิ่งก้านและใบไม้ โดยหมายเลข 0 หรือ ชิน จึงสอดคล้องว่าเป็นรากของต้นไม้ และข้อความนี้สะท้อนถึงการนำเสนอเกี่ยวกับคาเมนไรเดอร์ที่แท้จริงขึ้นมาอีกครั้ง
และด้วยความมุ่งหมายที่เป็น ผลงานโทคุซัทสึสำหรับผู้ใหญ่ ที่ทำให้แตกต่างจากละครชุดที่ถูกผลิตสำหรับเด็ก จึงได้สร้างผลงานออริจินัลวิดีโอสำหรับผู้ใหญ่ที่ดึงดูดความสนใจในขณะที่เผยแพร่ และ ต้องการที่สร้างคาเมนไรเดอร์ให้เป็นความบันเทิงของผู้ใหญ่ที่สามารถเพลิดเพลินได้ โดยอิชิโนโมริต้องการที่จะสร้างขึ้นด้วยความต้องการที่จะทำเช่นนั้น โดยเน้นมุ่งเป้าไปที่ผู้ใหญ่
แม้ว่าจะเป็นผลงานที่ผลิตในช่วงรัชศกเฮเซย์ แต่สุดท้ายไม่ได้ถูกนับเนื่องจาก มาสค์ไรเดอร์คูกะ ได้ถูกนับเป็นซีรีส์มาสค์ไรเดอร์ยุคเฮเซย์ไปแทน
เนื้อเรื่อง

คาซามาสึริ ชิน เป็นอาสาสมัครในโครงการทดลองมนุษย์ เกี่ยวกับเรื่องของวิศวพันธุกรรม ทางด้าน DNA และเซลในร่างการของ มนุษย์วัตถุประสงค์หลักของการทดลอง คือ ต้องการสร้างระบบภูมิคุ้มกัน และ สร้างเซล ของมนุษย์ ให้แข็งแรง เพื่อที่จะสามารถต้านทาน
โรคภัยต่างๆ ได้ และจะทำให้วิทยาศาสตร์การแพทย์เกี่ยวกับ มนุษย์ มีความก้าวหน้า ผลที่ตามมาก็คือ โลกในอนาคต มนุษย์ จะไม่ป่วยเป็นโรคที่น่ากลัวต่างๆ และล้มตายได้อย่างง่ายๆ อีกต่อไป องค์กร ดังที่ว่ากันมานี่มีชื่อว่า ISS 
แต่นั่นคือฉากเบื้องหน้า ของการค้นคว้าและ การทดลองครั้งนี้เท่านั้น วัตถุประสงค์ที่แอบแฝงอย่างแท้จริง คือ การทดลอง เปลี่ยนจากคนธรรมดา ให้เป็น อาวุธชีวภาคที่แข็งแกร่ง ไร้เทียมทาน เป็นประโยชน์เพื่อเอาไปใช้งานในการ ทหาร เท่านั้น และ การทดลองที่ว่านี้ เป็นการทดลองใช้ DNA ของตั๊กแตน ฉีดเข้าไปในร่างกายของมนุษย์ เพื่อเปลี่ยนให้เป็นร่างชีวะภาคที่แข็งแกร่งที่สุด
ชิน คือหนึ่งในมนุษย์ทดลอง โดยมี บิดาของเขาเอง เป็นเจ้าของโปรเจค
ดังกล่าวร่วมทำงานอยู่ด้วย จากนั้นได้มีเหตุการณ์ฆาตรกรรม เกิดขึ้นมากมาย จากเรื่องราวดังกล่าวรู้ไปถึง
CIA ที่นำทีมโดย เจ้าหน้าที่หญิง เซร่า จึงทำการสืบสวน ความลับเกี่ยวกับ องค์กร ISS นี้
ตัวละคร

จะมีตัวประกอบที่เเสดงโดย อ.โชทาโร่ อิชิโนะโมะริ ด้วย
ทางหลวงแผ่นดินหมายเลข 1250

|  ทางหลวงแผ่นดินหมายเลข 1250> ข้อมูลของเส้นทาง |
| --- | --- |
ความยาว: 2.079 กิโลเมตร (1.292 ไมล์)
ทางแยกที่สำคัญ
ปลายทางทิศเหนือ:  ทล.108 ใน อ.เมืองแม่ฮ่องสอน จ.แม่ฮ่องสอน
ปลายทางทิศใต้: สิ้นสุดระยะทางที่ กม.2+300 ใน อ.เมืองแม่ฮ่องสอน จ.แม่ฮ่องสอน
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 1250 (ทางแยกเข้าท่าโป่งแดง) เป็นทางหลวงแผ่นดินภายในเขตอำเภอเมือง จังหวัดแม่ฮ่องสอน ระยะทาง 2.3 กิโลเมตร เป็นถนนสายสั้นที่แยกจากทางหลวงแผ่นดินหมายเลข 108 (ถนนเชียงใหม่-ฮอด-แม่ฮ่องสอน) ไปยังพื้นที่การท่องเที่ยวริมฝั่งแม่น้ำปายด้านทิศใต้ของตัวเมือง บริเวณหมู่บ้านท่าโป่งแดง
เส้นทางนี้แม้มีระยะทางสั้น แต่สามารถเชื่อมต่อกับทางหลวงชนบทได้หลายเส้นทาง ได้แก่ ทางหลวงชนบท มส.4012 (บ้านท่าโป่งแดง-บ้านห้วยเสือเฒ่า) ซึ่งเป็นเส้นทางต่อเนื่องจากสะพานแม่น้ำปาย ผ่านเรือนประทับแรมโป่งแดง ไปสิ้นสุดที่บ้านห้วยเสือเฒ่า (หมู่บ้านชาวกะเหรี่ยงคอยาว ที่นักท่องเที่ยวสามารถเข้าถึงได้สะดวกที่สุด) บริเวณชายแดนไทย-พม่า (รัฐกะยา) หรือเชื่อมต่อด้วยถนนเลียบแม่น้ำจากบ้านท่าโป่งแดง ถัดลงมายังบ้านห้วยเดื่อ และบรรจบกับทางหลวงชนบทสายบ้านแม่สะกึด-น้ำเพียงดิน ไปสิ้นสุดเส้นทาง ณ จุดผ่อนปรนการค้าชายแดนไทย-พม่า ที่บ้านน้ำเพียงดิน
นอกจากนี้ ทั้งบ้านท่าโป่งแดงและบ้านห้วยเดื่อ ที่โครงข่ายถนนตัดผ่าน ยังเป็นจุดที่มีท่าเรือหางยาวให้บริการนักท่องเที่ยวที่ต้องการล่องแม่น้ำปาย ไปชมวิถีชีวิตชาวกะเหรี่ยงคอยาวบ้านห้วยปูแกง เที่ยวชมถ้ำน้ำเพียงดิน และวนอุทยานผาหินตั้ง ก่อนสิ้นสุดการเดินทางที่บ้านน้ำเพียงดิน
รายละเอียดของเส้นทาง

เป็นถนนผิวลาดยางขนาด 2 ช่องจราจร ไป-กลับ ในพื้นที่ตำบลผาบ่อง อำเภอเมืองฯ จังหวัดแม่ฮ่องสอน แยกจากหลักกิโลเมตรที่ 265.4268 ของทางหลวงแผ่นดินหมายเลข 108 (ถนนเชียงใหม่-แม่ฮ่องสอน) ด้านซ้ายทาง (มุ่งหน้าตัวเมือง) ที่สามแยกประตูเมืองแม่ฮ่องสอนทิศใต้ ผ่านบ้านท่าโป่งแดง แล้วทอดข้ามแม่น้ำปายระยะทาง 186 เมตร ไปสิ้นสุดที่คอสะพานฝั่งขวาของแม่น้ำ โดยมีเส้นทางต่อเนื่องกับทางหลวงชนบท มส.4012 (บ้านท่าโป่งแดง-บ้านห้วยเสือเฒ่า) และมีแยกถนนผิวคอนกรีตเลียบแม่น้ำปายไปยังบ้านห้วยเดื่อ
ประวัติการก่อสร้างเส้นทาง

เดิมเส้นทางนี้เป็นทางลำลองผิวลูกรัง กว้าง 3-4 เมตร ตัดผ่านพื้นที่ป่า ใช้สำหรับเข้าหมู่บ้านและโรงเรียนท่าโป่งแดง ต่อมาในปีงบประมาณ พ.ศ. 2523 กรมทางหลวงได้สำรวจวางแนวเส้นทางใหม่เพื่อเป็นทางเข้าสู่พระตำหนัก (เรือนประทับแรมโป่งแดง) มีการก่อสร้างทางและสะพานเบลี่ข้ามแม่น้ำปายเมื่อปี พ.ศ. 2523 ลาดยางเมื่อปี พ.ศ. 2524 มีการปรับปรุงพื้นผิวและภูมิทัศน์อีกครั้งในช่วงปี พ.ศ. 2544-2545 กระทั่งปี พ.ศ. 2546 จึงได้โอนพื้นที่บริเวณปากทางระยะทาง 220.5 เมตร ให้แก่เทศบาลเมืองแม่ฮ่องสอน เพื่อก่อสร้างซุ้มประตูเมือง
แยกที่สำคัญ

สามแยกประตูเมืองทางทิศใต้
สามแยกเลี่ยงเมืองแม่ฮ่องสอน ตัดทางหลวงแผ่นดินหมายเลข 108 (เลี่ยงเมือง)
สามแยกไม้แงะ เชื่อมต่อกับทางหลวงแผ่นดินหมายเลข 108 ที่วัดไม้แงะ
สามแยกท่าโป่งแดง ตัดกับถนน บ.ท่าโป่งแดง-บ.ห้วยเดื่อ บริเวณก่อนถึงสะพานข้ามแม่น้ำปาย
ต้นคริสต์มาส (แก้ความกำกวม)

ต้นคริสต์มาส อาจหมายถึง
คริสต์มาส หรือ พอยเซตเทีย ไม้ดอกชนิดหนึ่ง มีดอกสีแดง
ต้นคริสต์มาส ต้นไม้ที่ใช้ประดับในวันคริสต์มาส
ช็อง อก-จิน

| --- | --- |
ช็อง อก-จิน
โชซ็อนกึล: 정옥진
อาร์อาร์: Jeong Ok-jin 
เอ็มอาร์: Chŏng Ok-chin 
ช็อง อก-จิน (อักษรโรมัน: Jong Ok-jin; เกาหลี: 정옥진) เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 4 แมตช์
แหล่งข้อมูลอื่น

Jong Ok-jin at Sports-Reference.com
ณัฐนิดา หลวงแนม

| --- | --- |
สถิติอาชีพ: 391–290
สถิติอาชีพ: 135–112
ณัฐนิดา หลวงแนม ชื่อเล่น จูน นักเทนนิสหญิงของไทย  มีอันดับโลกสูงสุด ประเภทเดี่ยว อันดับ 290 เมื่อปี 2550 และประเภทคู่ อันดับ 557 เมื่อปี 2548
ณัฐนิดาเริ่มเล่นเทนนิสเมื่ออายุ 5 ปี ปัจจุบันอยู่ในการควบคุมฝึกสอนโดย พนมกร พลัดเชื้อนิล
สถิติ > ประเภทเดี่ยว > ไอทีเอฟ > ชนะเลิศ (2)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ | สนาม | รางวัล | คู่แข่ง | คะแนน |
| 1. | 25 ก.ย.48 | จาการ์ตา อินโดนีเซีย | ฮาร์ด | $10K |  จีนไทเป Lu-Ling Chen | 6-4 6-4 |
| 2. | 9 เม.ย.49 | เชนไน อินเดีย | ดิน | $10K |  ญี่ปุ่น Miki Miyamura | 6-3 6-0 |
| 3. | 6 พ.ค.50 | วิค สเปน | ดิน | $10K |  อิตาลี Lisa Tognetti | 4-6 6-3 6-3 |
สถิติ > ประเภทเดี่ยว > ไอทีเอฟ > รองชนะเลิศ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ | สนาม | รางวัล | ผู้ชนะเลิศ | คะแนน |
| 1. | 1 พ.ค.48 | จาการ์ตา อินโดนีเซีย | ฮาร์ด | $10K |  อินโดนีเซีย Ayu Fani Damayanti | 6-4 6-0 |
สถิติ > ประเภทคู่ > ไอทีเอฟ > ชนะเลิศ (3)

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ลำดับ | วันที่ | รายการ | สนาม | รางวัล | จับคู่กับ | คู่แข่ง | คะแนน |
| 1. | 14 พ.ย.47 | มะนิลา ฟิลิปปินส์ | ดิน | $10K |  ไทย พริม บัวคลี่ |  อินโดนีเซีย Septi Mende    อินโดนีเซีย Ayu Fani Damayanti | W/O |
| 2. | 2 เม.ย.49 | มุมไบ อินเดีย | ดิน | $10K |  ไทย ธัชชา วิทยวิโรจน์ |  สหราชอาณาจักร Claire Peterzan    สหราชอาณาจักร Natasha Khan | 3-3 ret. |
| 3. | 30 ก.ค.49 | กรุงเทพ | ฮาร์ด | $10K |  อินโดนีเซีย Ayu Fani Damayanti |  ไทย ธัชชา วิทยวิโรจน์    ไทย วิลาวัณย์ ชอบแต่ง | 6-2 6-2 |
สถิติ > ประเภทคู่ > ไอทีเอฟ > รองชนะเลิศ

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ลำดับ | วันที่ | รายการ | สนาม | รางวัล | จับคู่กับ | ผู้ชนะเลิศ | คะแนน |
| 1. | 5 ธ.ค.47 | กรุงเทพ | ฮาร์ด | $10K |  จีนไทเป I-Hsuan Hwang |  ไทย นภาพร ตงสาลี    อุซเบกิสถาน Akgul Amanmuranova | 6-4 6-4 |
| 2. | 9 เม.ย.49 | เชนไน อินเดีย | ดิน | $10K |  ไทย ธัชชา วิทยวิโรจน์ |  เกาหลีใต้ Ji-Young Kim    เกาหลีใต้ Jeong A Cho | 6-4 6-4 |
นกมานาคินหัวแดง

| นกมานาคินหัวแดง |
| --- | --- |


สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: Passeriformes Passeriformes
วงศ์:: Pipridae Pipridae
สกุล:: Pipra Pipra (Linnaeus, 1758)
สปีชีส์:: Pipra aureola
ชื่อทวินาม
Pipra aureola (Linnaeus, 1758)

ชื่อพ้อง
 Parus aureola Linnaeus, 1758
นกมานาคินหัวแดง (Pipra aureola) เป็นสายพันธ์ุของนกในวงศ์ Pipridae ซึ่งค้นพบในประเทศบราซิล, เฟรนช์เกียนา, ประเทศกายอานา, ประเทศซูรินาม และประเทศเวเนซุเอลาซึ่งเป็นแหล่งที่อยู่ตามธรรมชาติในเขตร้อน ที่ลุ่มน้ำขัง และป่าเสื่อมโทรม
แหล่งข้อมูลอื่น

Snow, David W. (1963) "The display of the Orange-headed Manakin." Condor 65(1)
ทางหลวงแผ่นดินหมายเลข 409

|  ทางหลวงแผ่นดินหมายเลข 409 |
| --- | --- |
ทางหลวงแผ่นดินหมายเลข 409
ข้อมูลของเส้นทาง
ความยาว: 34.759 กิโลเมตร (21.598 ไมล์)
ทางแยกที่สำคัญ
ปลายทางทิศเหนือ:  ทล.42 ใน อ.โคกโพธิ์ จ.ปัตตานี
 : ทล.418 ใน อ.เมือง จ.ยะลา
ปลายทางทิศใต้: สะพานข้ามแม่น้ำปัตตานี ใน อ.เมือง จ.ยะลา
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 409 (สายนาเกตุ−ท่าสาป) เป็นทางหลวงแผ่นดินแนวเหนือ-ใต้ที่เชื่อมต่อระหว่างจังหวัดปัตตานีกับจังหวัดยะลาสายหนึ่ง มีระยะทางตลอดทั้งสาย 34.759 กิโลเมตร มีแนวเส้นทางขนานไปกับทางหลวงแผ่นดินหมายเลข 418 และทางหลวงแผ่นดินหมายเลข 410
รายละเอียดของเส้นทาง

เส้นทางมีจุดเริ่มต้นทางทิศเหนือเชื่อมต่อมาจากทางหลวงแผ่นดินหมายเลข 42 ที่ตำบลนาเกตุ อำเภอโคกโพธิ์ จังหวัดปัตตานี มุ่งลงไปทิศใต้ ผ่านตำบลนาประดู่ ตำบลทุ่งพลา และตำบลปากล่อ จากนั้นเข้าสู่อำเภอเมืองยะลา จังหวัดยะลา ผ่านตำบลลำใหม่ ตำบลลิดล จากนั้นถึงสามแยก โดยเลี้ยวไปทางทิศตะวันออก ผ่านตำบลหน้าถ้ำ และตำบลท่าสาป มีทางหลวงแผ่นดินหมายเลข 418 มาบรรจบ และสิ้นสุดการดูแลของกรมทางหลวงที่สะพานข้ามแม่น้ำปัตตานี แต่เส้นทางจะต่อไปยังเทศบาลนครยะลา โดยใช้ชื่อถนนที่ผ่านตัวเมืองว่า "ถนนเทศบาล 1" แล้วสิ้นสุดที่วงเวียนกลางเมืองยะลา ทางด้านทิศตะวันตกเฉียงเหนือ ตรงข้ามกับศาลากลางจังหวัดยะลา
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน
ชินดง

| ชินดง |
| --- | --- |
ชินดงในคอนเสิร์ตสโนว์บอล 2017
ข้อมูลพื้นฐาน
ชื่อเกิด: ชิน ดง-ฮี
เกิด:  (1985-09-28) 28 กันยายน ค.ศ. 1985 (39 ปี) ซูวอน จังหวัดคย็องกี เกาหลีใต้
อาชีพ: แร็ปเปอร์ นักร้อง นักเต้น ช่างภาพ ดีเจ ผู้กำกับวิดีโอ

อาชีพทางดนตรี
แนวเพลง: เคป็อป ดนตรีอิเล็กทรอนิกส์ แดนซ์ อาร์แอนด์บี
เครื่องดนตรี: เสียงร้อง
ช่วงปี: 2005–ปัจจุบัน
ค่ายเพลง: เอสเอ็ม เลเบิลเอสเจ
สมาชิกของ: ซูเปอร์จูเนียร์ ซูเปอร์จูเนียร์-ที ซูเปอร์จูเนียร์-เอช เอสเอ็มทาวน์
 นักดนตรี

ชื่อเกาหลี
ฮันกึล: 신동희
ฮันจา: 申東熙
อาร์อาร์: Sin Dong-hui 
เอ็มอาร์: Sin Tonghŭi 
ชื่อในวงการ
ฮันกึล: 신동
ฮันจา: 神童
อาร์อาร์: Sindong 
เอ็มอาร์: Sindong 
 
นักดนตรี
ชิน ดง-ฮี (เกาหลี: 신동희; ฮันจา: 申東熙; อาร์อาร์: Sin Dong-hui; เอ็มอาร์: Sin Tong-hŭi; เกิด 28 กันยายน ค.ศ. 1985) หรือชื่อในการแสดงว่า ชินดง (อักษรโรมัน: Shindong; เกาหลี: 신동; ฮันจา: 神童; อาร์อาร์: Sindong; เอ็มอาร์: Sindong) เป็นแร็ปเปอร์ นักร้อง นักเต้นชาวเกาหลีใต้ เป็นสมาชิกของซูเปอร์จูเนียร์
ประวัติ

ชินดง เป็นสมาชิกที่มีอายุลำดับที่ 6 ของวงซูเปอร์จูเนียร์ ชินดงเป็นคนที่มีความมุ่งมั่นตั้งใจในสิ่งที่เขารัก นั่นก็คือการเต้น เขาอาจเป็นนักร้องที่ร้องเพลงได้ไม่ไพเราะน่าฟังเหมือนกับสมาชิกคนอื่นๆ เช่น เยซ็อง รยออุค เป็นต้น แต่สิ่งที่เขามีเหมือนกับอึนฮย็อก ซึ่งก็คือ "การเต้น" และ "การร้องท่อนแร๊พ" ชินดงเป็นนักเต้นที่เก่งเป็นอันดับ 4 ของเอสเอ็ม เอนเตอร์เทนเม้นท์ รองจากอึนฮย็อกที่ได้อันดับ 3
ชินดงมีความสามารถในการเต้นที่โดดเด่น อีกทั้งชอบร้องและแต่งท่อนแร๊พประกอบหลายๆเพลงร่วมกับอึนฮย็อกเสมอ อุปนิสัยที่น่ารักของชินดงคือการสร้างเสียงหัวเราะให้กับคนอื่นๆ เขามักจะมีมุขตลกหรือคำพูดง่ายๆแต่ฟังแล้วขำมาเล่นให้ดูอยู่เสมอ เพราะความเป็นธรรมชาติและความสนุกสนาน ทำให้รายการใดก็ตามที่เขาไปร่วมด้วยนั้นมีแต่ความเฮฮาและเสียงหัวเราะ ถึงแม้ว่าเมื่อก่อนชินดงเป็นสมาชิกคนเดียวที่มีรูปร่างอ้วนที่สุด และเคยมีน้ำหนักมากที่สุดถึง 115 กิโลกรัม แต่ปัจจุบันเขาสามารถลดน้ำหนักลงมาได้ 16 กิโลกรัม จาก 100 กิโลกรัมเมื่อประมาณเดือนสิงหาคม เพราะว่าเขาได้เข้าร่วมรายการหนึ่ง ของ M-net ที่เกี่ยวกับการเต้น นับว่าเป็นการออกกำลังกายที่ได้ผลมากสำหรับเขา ทำให้เขาภูมิใจในคางที่โผล่ออกมาแทนที่ไขมันแล้ว
ผลงานเพลง > ซูเปอร์จูเนียร์

ปี ค.ศ. 2005 - อัลบั้ม Super Junior 05 (TWINS)
ปี ค.ศ. 2007 - อัลบั้ม Don't Don
ปี ค.ศ. 2009 - อัลบั้ม Sorry Sorry
ปี ค.ศ. 2010 - อัลบั้ม Bonamana
ปี ค.ศ. 2011 - อัลบั้ม Mr.Simple
ปี ค.ศ. 2012 - อัลบั้ม Sexy, Free & Single
ปี ค.ศ. 2014 - อัลบั้ม MAMACITA
ผลงานเพลง > ซูเปอร์จูเนียร์ ที

ปี ค.ศ. 2007 - อัลบั้ม Rokkugo!!!
ผลงานเพลง > ซูเปอร์จูเนียร์ แฮปปี้

ปี ค.ศ. 2007 - อัลบั้ม Cooking? Cooking!
ผลงาน > ภาพยนตร์

| Year | Title | Role | Other notes |
| --- | --- | --- | --- |
| 2007 | Attack on the Pin-Up Boys 꽃미남 연쇄 테러 사건 | himself | limited release in South Korea |
| 2007 | Alvin and the Chipmunks | Theodore | Korean voice-over |
ผลงาน > มิวสิกวิดีโอ

2007: "Flight Girl" - Magolpy
รางวัล

ชนะเลิศสาขา Best Dancer ในการประกวด GoYang City Youth Contest (ก.ค. 2002)
ชนะเลิศสาขา Best Dancer ในการประกวด GoYang City Youth Contest (ก.ค. 2003)
ชนะเลิศ Golden award and Popularity award from M-net EPPY Competition (ต.ค. 2004)
ดินดอนสามเหลี่ยมปากแม่น้ำอิรวดี

พื้นที่ 50,400 ตารางกิโลเมตร (19,500 ตารางไมล์) ใกล้ระดับน้ำทะเลของดินดอนสามเหลี่ยมปากแม่น้ำอิรวดีถูกพายุไซโคลนนาร์กิสทำลาย
ดินดอนสามเหลี่ยมปากแม่น้ำอิรวดี หรือ สามเหลี่ยมปากแม่น้ำอิรวดี ตั้งอยู่ในภาคอิรวดี ประเทศพม่า เป็นผืนแผ่นดินที่ต่ำที่สุดของประเทศซึ่งแผ่ขยายออกจากเขตอิทธิพลกระแสน้ำขึ้นลงที่เมียนออง ไปจนถึงอ่าวเบงกอลและทะเลอันดามันที่ปากแม่น้ำอิรวดีซึ่งอยู่ห่างออกไปทางทิศใต้ 290 กิโลเมตร (180 ไมล์) ดินดอนสามเหลี่ยมปากแม่น้ำแห่งนี้มีประชากรอาศัยอยู่หนาแน่นและมีบทบาทสำคัญในการเพาะปลูกข้าวในพื้นที่ลุ่มน้ำ เพราะสูงจากระดับน้ำทะเลเพียง 3 เมตร (9.8 ฟุต) แต่ก็ยังเป็นที่ตั้งชุมชนชาวประมงในพื้นที่อันกว้างใหญ่ซึ่งเต็มไปด้วยลำน้ำสาขาสายต่าง ๆ ของแม่น้ำอิรวดี เมื่อวันที่ 2 พฤษภาคม พ.ศ. 2551 พื้นที่สามเหลี่ยมปากแม่น้ำประสบภัยพิบัติครั้งใหญ่โดยได้รับความเสียหายจากพายุไซโคลนนาร์กิสซึ่งมีรายงานว่าคร่าชีวิตผู้คนไปอย่างน้อย 77,000 ราย ทำให้มีผู้สูญหายกว่า 55,900 ราย และทำให้มีผู้ไร้ที่อยู่อาศัยประมาณ 2.5 ล้านราย
ดูเพิ่ม

ภาคอิรวดี
โลมาอิรวดี
พายุไซโคลนนาร์กิส
แหล่งข้อมูลอื่น

Map of Irrawaddy Delta – MSN Encarta
UN:Myanmar's Food Bowl Devastated, May 9 2008
ตำบลบางตลาด (อำเภอคลองเขื่อน)

| ตำบลบางตลาด |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Bang Talat
อุทยานพระพิฆเนศองค์ยืน
ประเทศ: ไทย
จังหวัด: ฉะเชิงเทรา
อำเภอ: คลองเขื่อน
พื้นที่
 • ทั้งหมด: 16.99 ตร.กม. (6.56 ตร.ไมล์)
ประชากร (2566)
 • ทั้งหมด: 2,153 คน
 • ความหนาแน่น: 126.72 คน/ตร.กม. (328.2 คน/ตร.ไมล์)
รหัสไปรษณีย์ : 241105
รหัสภูมิศาสตร์: 24110
 ส่วนหนึ่งของสารานุกรมประเทศไทย
| องค์การบริหารส่วนตำบลบางตลาด |
| --- | --- |
องค์การบริหารส่วนตำบล
อบต.บางตลาดที่ตั้งที่ทำการองค์การบริหารส่วนตำบลบางตลาด
พิกัด: 13°44′23.6″N 101°10′07.9″E﻿ / ﻿13.739889°N 101.168861°E﻿ / 13.739889; 101.168861
ประเทศ:  ไทย
จังหวัด: ฉะเชิงเทรา
อำเภอ: คลองเขื่อน
ตำบล: บางตลาด
พื้นที่
 • ทั้งหมด: 16.99 ตร.กม. (6.56 ตร.ไมล์)
ประชากร (2566)
 • ทั้งหมด: 2,153 คน
 • ความหนาแน่น: 126.72 คน/ตร.กม. (328.2 คน/ตร.ไมล์)
รหัส อปท.: 06241105
ที่อยู่ที่ทำการ: เลขที่ 60 หมู่ที่ 6 ตำบลบางตลาด อำเภอคลองเขื่อน จังหวัดฉะเชิงเทรา 24110
เว็บไซต์: www.bangtalad.go.th
 ส่วนหนึ่งของสารานุกรมประเทศไทย
บางตลาด เป็นตำบลในอำเภอคลองเขื่อน จังหวัดฉะเชิงเทรา ปัจจุบันมีเขตการปกครอง 7 หมู่บ้าน พื้นที่ทั้งหมด 16.99 ตารางกิโลเมตร และมีประชากรทั้งหมด 2,153 คน เป็นที่ตั้งของอุทยานพระพิฆเนศองค์ยืน
ที่ตั้งและอาณาเขต

ตำบลบางตลาดมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลก้อนแก้ว และตำบลคลองเขื่อน
ทิศตะวันออก ติดต่อกับตำบลปากน้ำ (อำเภอบางคล้า)
ทิศใต้ ติดต่อกับตำบลบางคล้า ตำบลท่าทองหลาง และตำบลบางสวน (อำเภอบางคล้า)
ทิศตะวันตก ติดต่อกับตำบลบางเล่า
ประวัติ

พื้นที่ตำบลบางตลาดเป็นที่ตั้งของ "เกาะลัด" เป็นเกาะกลางน้ำจืดที่ใหญ่ที่สุดในประเทศไทย อยู่กลางแม่น้ำบางปะกง สามารถล่องเรือชมทิวทัศน์รอบเกาะลัดสองฟากฝั่งแม่น้ำ ศึกษาวิถีชีวิตชาวบ้าน สามารถลงเรือได้ที่หน้าที่ว่าการอำเภอบางคล้า หรือหน้าวัดคุ้งกร่าง
ในปี พ.ศ. 2490 ทางราชการได้แยกพื้นที่หมู่ 5 บ้านโหงหวด, หมู่ 7 บ้านสามร่ม และหมู่ 9 บ้านบางกระเสน รวม 3 หมู่บ้านของตำบลบางตลาด ไปตั้งเป็น ตำบลบางเล่า